شەفەق نیوز/ حکومەت ناوخوەیی لە پارێزگای واست باشوور عراق، بڕیاردا وە پەکخستن دەوام فەرمی ئەرا سوو پەنجشەممە لە گشت فەرمانگەیل لەوەر بەرزەوبوین پلەیل گەرما.
حکومەت ناوخوەیەگە لەو بەیانەی رەسیە وە ئاژانس شەفەق نیوز،  فەرمانگەیل خزمەتگوزاری و بانک و فەرمانگەی پارێزگاگە نیەگرێدەو.
دووپاتکرد، تاقیکردنەوەیل وەبان خشتەی خوەی وەردەوامە. 
لە رووژ دووشەممەی گوزەشتە شەپوولیگ گەرمی سەختیگ ناوچە و شارەیل عراق گردیەسەو تا هەفتەی ئایندە وەردەوامی دیرێد.
وەرجەیە، حکومەت ناوخوەیی لە پارێزگای بەسرە بڕیاردا  پەک دەوام بخەێد لە رووژ پەنجشەممەوە تا رووژ دووشەممەی ئایندە.
